b'\n_START_ARTICLE_\nFylkestingsvalget 1991\n_START_PARAGRAPH_\nFylkestingsvalget 1991 ble gjennomf\xc3\xb8rt 8. og 9. september 1991, samtidig med kommunestyrevalget. Valget ble holdt i alle fylker unntatt Oslo._NEWLINE_Stemmerettsalderen var 18 \xc3\xa5r. Utenlandske statsborgere som p\xc3\xa5 valgdagen hadde v\xc3\xa6rt bosatt Norge sammenhengende de tre siste \xc3\xa5rene, hadde ogs\xc3\xa5 stemmerett._NEWLINE_2\xc2\xa0833\xc2\xa0727 personer hadde stemmerett ved fylkestingsvalget. Det ble avgitt 1\xc2\xa0845\xc2\xa0938 stemmer. Oppslutningen var 62,8%, en nedgang fra forrige valg. Til sammenligning var oppslutningen ved kommunestyrevalget 66,7%. 6\xc2\xa0735 stemmer ble forkastet._NEWLINE_Ved valget ble det valgt 932 representanter til landets 18 fylker, Oslo unntatt. For \xc3\xa5 sikre kommunene en rimelig representasjon i _NEWLINE_fylkestingene i forhold til folketallet, tilfalt 122 av representantene p\xc3\xa5 forh\xc3\xa5nd bestemte kommuner, s\xc3\xa5kalte utjamningsrepresentanter. Av de valgte representantene var 365 kvinner.'